钦定古今图书集成/方舆汇编/职方典/第1491卷 > 广西府公署考 通志
## 钦定古今图书集成/方舆汇编/职方典/第1491卷 > 广西府公署考 通志

本府

广西府治　在城内，明洪武二十三年建。按《府志》：“在城正街面南，前有天南保障坊，左右承流、宣化二坊。次为大门。门外左旌善亭，右申明亭、羁候铺。”大门内为仪门。仪门外经历司衙，六房吏舍。仪门内为圣谕坊，两旁为六房。土地祠在左，狱在右，正堂五楹，而两库辅之。经历司居左，督捕厅又在经历左，衙舍三层。嘉靖间，知府许通详，奏请裁革，移于武定。万历七年，复建督捕厅于龟山，仍设通判驻镇，弹压路南、罗平、陆凉、师宗四州寻圮。后因兵燹，人民凋散，督捕衙舍无存，改住行署。右分司府正堂后为资政堂，堂后为知府。内衙三层，左厅右园。明季烧毁，仅存“圣谕”一坊，大门、仪门各半厦，并“广西府”三字匾额。自是因陋就简，建正堂三楹、川堂三楹，知府内衙惟一正楼、旁楼而已。

皇清康熙三年，知府万裕祚新建厢楼、厨室、前后花。

厅、土地祠、狱铺、承发房并左右六房等处，后因雨水淋漓，又于康熙四十年，知府迟炘捐资修补。其通判分司大门、仪门、正堂仍旧；馀皆烧毁。通判陈鼎重建后衙，及土地祠左右书房。通判李廷臣重建。经历司住府衙左边。

通判署　旧在弥勒州督捕城，今同府治。经历司署　司狱司署

广丰库　俱在府内

公馆　久废

外州县

师宗州署　在城内，明洪武二十二年建。吏目署　在州衙旁。居高临下，颇称严整。明季为流寇烧毁伪营，将民房改修公署。

皇清康熙十二年，知州韩维一复迁旧址，吏目张继

茂亦就址营立居之

弥勒州署　在城内，明洪武二十二年建。按《府志》，“州治在城北。大门。鼓楼一座，前牌坊一座，左旌善亭，右申明亭。” 明崇祯辛未年为土酋普名声烧毁。次仪门，门内为正堂，前戒石亭轩左右六房。堂之右为库房，堂后为知州宅。吏目衙在堂右。寅宾馆在仪门左。土地祠在宾馆后。狱在仪门内，右羁候铺在大门内，右书吏房，左右六间。久圮，知州李延春重建。

吏目衙　“在州治内。”

旧制设州一在维摩，裁归广南巡检司。一在弥勒南二百八十里。驿四：一在府城，一在维摩，一在曲部，一在阿母，今俱废。

明设十八寨守御千户所在州西南。

皇清顺治十六年，改为千总。康熙二十六年，裁，今废。